Burjassot celebra el Dia de les Escriptores i inicia les activitats pel Dia Internacional de les Biblioteques
2025-07-24

La tercera setmana d’octubre serà de molta activitat per a la Biblioteca Infantil de Burjassot que, en eixos dies, celebrarà diferents activitats gratuïtes d’animació lectora per a seguir estimulant i introduint, d’una banda, als més xicotets de la casa en el món de la lectura i, per l’altre als majors, per a seguir motivant-los a ampliar les seues biblioteques personals.

La primera de les activitats de la setmana, el dilluns 17 d’octubre a les 18 hores en la pròpia Biblioteca Infantil, va a suposar la celebració del Dia de les Escriptores. Aquest especial dia es va a celebrar amb la lectura en veu alta del llibre “La Bibliotecària de Bàssora”, un conte curt de Jeanette Winter que explica la història d’Alia Muhammad Baker. Durant 14 anys, la seua biblioteca va ser un lloc de trobada per a totes les persones que estimaven els llibres…fins que va començar la invasió a l’Iraq. Es tracta d’una història real sobre la lluita de la bibliotecària per salvar el valuós fons de la seua biblioteca.

Dos dies més tard, el 19 d’octubre, tornarà a la Plaça de la Casa de Cultura el Mercat del Bescanvi, una activitat molt demandada pels usuaris de les Biblioteques Municipals que els donarà l’oportunitat d’intercanviar llibres gratuïtament. El requisit és que les persones que s’acosten a aquest Mercat, porten amb si llibres que ja no vagen a llegir i, per tant, estiguen disposats a donar. A canvi de deixar-los en aquest Mercat, podran agafar uns altres que encara no s’hagen llegit.

Per a finalitzar la setmana, i com a precedent de la celebració del Dia Internacional de les Biblioteques, el dijous 20 d’octubre a les 18 hores, tindrà lloc l’animació lectora “Visca la meua Biblio”, a partir de la qual les i els participants podran conèixer el cartell que enguany il·lustrarà tan important dia per a les biblioteques i llegir el pregó. A més, podran participar en el taller de confecció de cartells commemoratius d’aquest dia, dedicats a les Biblioteques de Burjassot.